lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv vo lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Stēvija – veselībai un veselīgākam dzīvesveidam – ZZ.lv
Vārda dienas svin: Elma, Menarda, Elna
andra.ozola@zz.lv - 05.02.2022 - 11:40
Lai gan stēviju jau vairākus gadu simtus senā pagātnē Dienvidamerikas reģiona indiāņu ciltis izmantojušas tējas saldināšanai un arī ārstniecībā, Eiropā oficiāli kā pārtikas saldinātāju to atļauts izmantot tikai kopš 2011. gada. Pateicoties stēvijas pozitīvajām īpašībām, mūsdienās tā kļūst arvien iecienītāka – to izmanto ne tikai kā dabīgo cukura aizstājēju, bet arī kosmētikas līdzekļu ražošanā. Kādos gadījumos būtu ieteicams cukuru aizstāt ar stēviju un kādas ir stēvijas pozitīvās īpašības, stāsta sertificēta farmaceite Laila Zālīte.
Stēvija ir daudzgadīgs tropu augs, kura dzimtene ir Dienvidamerika, Paragvaja. To sauc arī par meduslapu, saldo Paragvajas zāli, saldajām lapām vai pasaulē saldāko augu, jo visas tās daļas ir saldas, bet jo īpaši – lapas, kas tiek izmantotas saldinātāju ražošanā. Atkarībā no tā, kā stēvijas lapas tiek apstrādātas, iegūtais cukura aizvietotājs ir 40 līdz pat 300 reizēm saldāks par parasto cukuru. Pārstrādātā veidā stēvija pieejama kaltētu lapu veidā, pulverveidā, tablešu, sīrupa un ekstrakta veidā.
Saldumu nodrošina stēvijā esošās vielas: steviozīds un rebaudiozīds. Stēvijas sastāvā ir arī virkne minerālvielu un vitamīnu: A, B, C un K grupas vitamīni, kalcijs, fosfors un citas minerālvielas, kā arī ēteriskās eļļas. Pateicoties bagātīgajam sastāvam, stēvijai piemīt virkne pozitīvu un ārstniecisku īpašību:
nesatur kalorijas un ogļhidrātus;
tās glikēmiskais indekss ir nulle, kas nozīmē, ka, lietojot stēviju, netiek paaugstināts cukura līmenis asinīs;
neizraisa kariesu, stiprina zobu emalju, kavē baktēriju augšanu un vairošanos mutes dobumā, kā arī pasargā smaganas no parodontozes;
samazina kuņģa skābes veidošanos;
samazina tieksmi pēc parastā cukura;
dod enerģiju un tonusu.
Stēvijas pielietojums, un kam tā būtu ieteicama?
“Ņemot vērā stēvijas pozitīvo īpašību kopumu, tās pielietojums ir gana plašs. Arvien vairāk cilvēku parasto cukuru aizstāj ar stēviju, pievienojot to tējai, kafijai un bezalkoholiskajiem dzērieniem. Lai gan daļa cilvēku baidās to lietot, lai pagatavotu kūkas, dzērienus, smūtijus un citus ēdienus, zinot proporcijas, to droši var darīt. Ņemot vērā, ka stēvija ir daudzas reizes saldāka par cukuru, tad tā ir jālieto daudz mazākā daudzumā. Stēvija šobrīd ir vienīgais dabīgais cukura aizvietotājs – dabīgs, drošs un oficiāli apstiprināts.
Stēviju izmanto arī ķermeņa un matu kosmētikas ražošanā – gan profesionālā, gan mājas apstākļos. Tā kā tai piemīt arī antibakteriāla, pretvirāla un antifungāla iedarbība, to izmanto mutes dobuma slimību profilaksei, pievienojot stēvijas sastāvā esošo steviozīdu zobu pastām,” stāsta sertificēta farmaceite Laila Zālīte.
Saturs turpināsies pēc reklāmas.
Cilvēkiem, kuriem ir vēlme izslēgt no ikdienas ēdienkartes cukuru vai samazināt tā lietošanas daudzumu, ēst veselīgāk un samazināt ķermeņa svaru, bet vienlaikus neatteikties no saldas garšas, šādu iespēju var nodrošināt dabīgs cukura aizstājējs – stēvija.
Stēvija nenonāk asinīs, bet uzsūcas zarnu sieniņās, tāpēc neveidojas paaugstināts cukura līmenis asinīs, tādējādi to var lietot arī cilvēki, kuriem ir cukura diabēts vai kuriem nepieciešams kontrolēt cukura līmeni asinīs. Stēviju būtu ieteicams izvēlēties cilvēkiem, kuriem ir tendence uz palielinātu ķermeņa masu un aptaukošanos, kā arī cilvēkiem, kuriem ir problēmas ar asinsspiedienu. Pateicoties stēvijas sastāvā esošajiem vitamīniem un minerālvielām, tā var būt palīgs arī lai rūpētos par mutes dobuma, zobu, ādas un kaulu veselību, kā arī lai attālinātu onkoloģijas saslimšanas risku. Stēviju droši var lietot arī bērni, turklāt tādējādi bērni var baudīt kārotos saldumus, iztiekot bez nelabvēlīgās cukura ietekmes.
Ņemot vērā, ka stēvijas saldums nedaudz atšķiras no parastā cukura – stēvijai ir specifiska, nedaudz rūgtena piegarša, dažiem cilvēkiem ir nepieciešams laiks, lai pie tā pierastu. Jāņem vērā, ka cilvēkiem, kuriem ir alerģija no margrietiņām un kliņģerītēm, var būt alerģija arī no stēvijas. Vienlaikus jāatzīmē, ka, lietojot stēviju, var būt arī daži blakusefekti: vēdera uzpūšanās, galvas reiboņi vai galvassāpes, bet veiktajos pētījumos šādi gadījumi konstatēti ļoti reti.
Dzīvesstils Māja un dārzs Veselība
Dabas muzejā divas dienas notiek sēņu izstāde un ģimenes diena
Nesteidzīgās dzīves skola senioriem Jelgavā
Starptautiskās pārtikas zudumu un pārtikas atkritumu izpratnes dienā VARAM atgādina – pārtikas atkritumi rada negatīvu ietekmi uz vidi un maciņu
Fermentēto produktu vērtība un nozīme imunitātei un zarnu mikroflorai
Eļļa, sēklas un mīkstums… jeb viss par pamatīgo rudens ogu – ķirbi
Kāpēc tirpst rokas un kā to novērst?
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.